Document ID: 31991R0150

ΚΑΝΟΝΙΣΜΟΣ ( ΕΚΑΧ, ΕΟΚ, ΕΥΡΑΤΟΜ ) αριθ . 150/91 ΤΟΥ ΣΥΜΒΟΥΛΙΟΥ της 21ης Ιανουαρίου 1991 για την τροποποίηση του κανονισμού αριθ . 6/66/Ευρατόμ, 121/66/ΕΟΚ σχετικά με την αποζημίωση στεγάσεως
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τον κανονισμό υπηρεσιακής καταστάσεως των υπαλλήλων των Ευρωπαϊκών Κοινοτήτων και το καθεστώς που εφαρμόζεται επί του λοιπού προσωπικού των Κοινοτήτων αυτών, όπως ορίζονται από τον κανονισμό ( ΕΟΚ, Ευρατόμ, ΕΚΑΧ ) αριθ . 259/68 ( 1 ) και τροποποιήθηκαν τελευταία από τον κανονισμό ( Ευρατόμ, ΕΚΑΧ, ΕΟΚ ) αριθ . 3736/90 ( 2 ), και ιδίως το άρθρο 14α του παραρτήματος VII του εν λόγω κανονισμού υπηρεσιακής κατάστασης,
τον κανονισμό ( ΕΟΚ ) αριθ . 6/66 /Ευρατόμ, 121/66/ΕΟΚ των Συμβουλίων της 28ης Ιουλίου 1966 περί καθορισμού καταλόγου των τόπων για τους οποίους δύναται να χορηγηθεί αποζημίωση στεγάσεως, και περί του ανώτατου ποσού και του τρόπου χορηγήσεως αυτής της αποζημιώσεως ( 3 ),
την πρόταση της Επιτροπής,
Εκτιμώντας :
ότι οι υπάλληλοι που είναι τοποθετημένοι, σύμφωνα με το εκ περιτροπής σύστημα, εκτός του τόπου όπου βρίσκονται οι έδρες των θεσμικών οργάνων, είναι δυνατόν να αντιμετωπίσουν, δεδομένης της περιορισμένης διάρκειας της τοποθέτησης, ιδιαίτερα δυσχερείς συνθήκες στέγασης -
ότι η κατάσταση αυτή είναι δυνατόν να παρεμποδίσει την κινητικότητα των εν λόγω υπαλλήλων και την καλή λειτουργία των υπηρεσιών που είναι εγκατεστημένες στους τόπους αυτούς - ότι πρέπει, ως εκ τούτου, να τροποποιηθεί ο κανονισμός αριθ . 6/66/Ερατόμ, 121/66/ΕΟΚ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στον κανονισμό αριθ . 6/66/Ευρατόμ, 121/66/ΕΟΚ, παρεμβάλλεται το ακόλουθο άρθρο :
"Άρθρο 6α
Κατά παρέκκλιση από τα άρθρα 2 και 6, στον υπάλληλο που είναι τοποθετημένος στην Κοινότητα εκτός των τόπων όπου ευρίσκονται οι έδρες των θεσμικών οργάνων και στα πλαίσια του εκ περιτροπής συστήματος, είναι δυνατόν να χορηγηθεί αποζημίωση στεγάσεως με τους όρους που καθορίζονται στα άρθρα 4 και 5 .
Η αποζημίωση αυτή δεν μπορεί να σωρευθεί με την παροχή που προβλέπεται στο άρθρο 14 παράγραφος 1 δεύτερο εδάφιο του παραρτήματος VII του κανονισμού υπηρεσιακής κατάστασης . Η αποζημίωση περιορίζεται στη διάρκεια τοποθέτησης του υπαλλήλου και δεν είναι δυνατόν να υπερβαίνει την εξαετία από την ημερομηνία ανάληψης των καθηκόντων του ." Άρθρο 2 Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1991 μέχρι τις 31 Δεκεμβρίου 1993 .
Πριν από τις 31 Δεκεμβρίου 1993, η Επιτροπή υποβάλλει έκθεση στο Συμβούλιο σχετικά με την εφαρμογή του παρόντος κανονισμού .
Το Συμβούλιο μπορεί να αποφασίσει, κατόπιν προτάσεως της Επιτροπής, να παρατείνει τον παρόντα κανκνισμό . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 21 Ιανουαρίου 1991 .

Labels: 10
0
15
5